cyanic-selkie/wikianc huggingface dataset:
Կատուներ
Ասիա
Հնդկաստանում պաշտվել է մայրության Սաշտի (Սաստի) աստվածուհին, որը պատկերվել է երեխային գրկած կնոջ կերպարանքով և համարվել է ընտանեկան օջախի պահապանը։ Նրա վահանան (կենդանին, որին հեծնել է) եղել է կատուն։ Բենգալիայում ու Արևմտյան Հնդկաստանում գոյություն ունի լեգենդ սև կատվի մասին, որը նույնպես ասոցացվում է Սաշտիի հետ ։
Պարսիկ պատմաբան Տաբարին գրի է առել մի լեգենդ, համաձայն որի՝ Արարիչն ստեղծել է մկներին, սակայն մոռացել է ստեղծել կատվին։ Սակայն նա ստիպված է եղել ուղղել իր սխալը, երբ Համաշխարհային ջրհեղեղի ժամանակ մկներն սկսել են կրծել Նոյյան տապանի հատակը։ Նոյը շոյել է առյուծի մեջքը, վերջինս փռշտացել է, և նրա քթանցքներից դուրս են թռել մի քանի կատուներ ։ Այդ լեգենդը լայնորեն տարածվել է տարածաշրջանում։ Գոյություն ունի պարսկական հետևյալ ասացվածքը. «Առյուծը փռշտաց, և հայտնվեց կատուն» ։ Նմանատիպ լեգենդը բացատրում է նաև վանա կատվի ծագումը։
Իսլամ
Իսլամում գոյություն ունեն կատուների հետ կապված բազմաթիվ ավանդություններ, որոնց մի մասն ընդգրկվել է հադիսներ ժողովածուում։ Դրանցից մեկի համաձայն՝ կատուները բարձր են գնահատվում իսլամում, քանի որ մուսուլմանական գլխավոր մարգարե Մուհամեդին օձի խայթոցից փրկել է նրա դաշնակցի՝ Աբու Հուրայրայի (նրա անունը բառացիորեն թարգմանվում է որպես «Կատուների հայր») կատուն։ Իսլամում գովասանքի արժանի գործ է համարվում կատուներին կաթ տալը։ Ավանդություններից մեկի համաձայն՝ Մուհամեդն ունեցել է տարբեր գույնի աչքեր ունեցող սպիտակ կատու։ Մեկ այլ ավանդություն հայտնում է, թե մի անգամ Մուհամեդն աղոթքն ավարտելուց հետո տեսել է, որ իր կատու Մուիզան (Մուսսա, Մուեցա) քնել է իր կողքին դրված խալաթի թևի վրա։ Մուհամեդը նախընտրել է կտրել խալաթի թևը, որ չխանգարի կատվի քունը։ Այլ դեպքերում, երբ կատուն քնում է նրա հագուստի վրա, Մուհամեդը նախընտրում է հագնել այլ շոր ։
Կատուները միակ կենդանիներն են, որոնց թույլատրվում է մտնել մզկիթ ։
Հինդուիզմ և բուդդիզմ
Գոյություն ունի լեգենդ, թե կատուն եղել է միակ կենդանին, որ ներկա չի եղել այն պահին, երբ Բուդդան ազատվել է իր մարդկային մարմնից։ Բոլոր կենդանիները, բացի կատվից և օձից, հավաքվել են նրա մարմնի շուրջը։ Կատուն այդ ժամանակ զբաղված էր մուկ որսալով։ Բուդդայի նկատմամբ այդպիսի անփույթ վերաբերմունքը պատճառ է դարձել կատվի նկատմամբ բացասական վերաբերմունքի համար։ Սակայն այդ լեգենդ ունի այլ տարբերակ, համաձայն որի՝ Բուդդայի կողքին գտնվող շիկամուկը սկսել է լիզել լամպի յուղը, իսկ կատուն բռնել ու կերել է նրան։ Այդ արարքը համարվել է բարի, քանի որ կատուն փրկել է անուշահոտ յուղը։ Այդ ժամանակից ի վեր կատուն համարվում է ինչպես բարին, այնպես էլ չարը պարգևող։
Թաիլանդի նոր թագավորի թագադրման արարողության ժամանակ պարտադիր ներկա է գտնվում կատու՝ որպես պատվավոր հյուր։
Չինաստանի բուդդիստների մոտ կատուն հատուկ հարգանք է վայելել։ Հոգևորականներն զբաղվել են սուրբ կատուների բուծմամբ։ Նրանց հաճախ կոչել են «փոքրիկ վագրեր» ու «չարի պատուհաս» և հատուկ վարժեցրել են պահպանելու տաճարի գանձերը։ Բուդդիստները կատվին վերագրում են մեդիտացիայի հակում, մթության մեջ տեսնելու և չար հոգիներին վանելու ունակություն։ Այդ պատճառով էլ բուդդայական վանքերում պահվել են կատուներ ։
Արվեստում և ժամանակակից մշակույթում
Համաձայն մինչև մեր օրերը պահպանված սնահավատությունների՝ կատուները համարվում են ընտանեկան օջախի ու բարեհարմարության պահապաններ։ Որոշ երկրներում ընդունված է նոր տուն առաջինը թողնել կատվին ։ Կատուների ընկնելու ժամանակ թաթերի վրա վայրէջք կատարելու ունակության շնորհիվ համարվում է, որ նրանք ունեն հատուկ «վեցերորդ զգայարան»։ Տարբեր մշակույթներում տարածված առասպելների համաձայն՝ կատուներն ունեն բազմաթիվ կյանքեր։ Մի շարք երկրներում համարվում է, որ նրանք ունեն ինը կյանք, Իտալիայում, Գերմանիայում, Հունաստանում, Բրազիլիայում և իսպանախոս որոշ տարածքներում տարածված է այն հավատալիքը, թե կատուներն ունեն յոթ կյանք, Թուրքիայում և արաբական երկրներում՝ վեց կյանք ։ Այս առասպելների ստեղծմանը նպաստել են ոչ միայն թաթերի վրա վայրէջք կատարելու ունակությունը, այլև նրանց բնական արագաշարժությունն ու ճկունությունը, ինչի շնորհիվ կարողանում են փրկվել վտանգավոր իրավիճակներում։ Այնուամենայնիվ, մեծ բարձրություններից ընկնելիս կատուները կարող են վնասվածք ստանալ կամ սատկել ։ Շատ մշակույթներում առկա է բացասական վերաբերմունք կատուների նկատմամբ։ Դրա օրինակ է այն հավատալիքները, թե ճանապարհը հատող սև կատուն անհաջողություն է բերում, կամ կատուները վհուկների ընկերակիցներն են և նպաստում են նրանց ուժի ու կարողությունների բազմապատկմանը։ Միջնադարյան Իպրեսում (Բելգիա) թափառական կատուներին սպանելու սովորությունը ներկայում փոխարինվել է կատուների շքերթով՝ Kattenstoet ։ Չեխիայում, ընդհակառակը, համարվում է, որ ճանապարհն աջից ձախ հատող կատուն հաջողություն է բերում։
Կատուները հաճախ դառնում են քանդակների ու նկարների պատկերման առարկա՝ սկսած Հին Եգիպտոսից։ Իրենց արվեստում հաճախ կատուներին անդրադարձած նկարիչներից առավել հայտնի են Մարկ Ֆրանցը, Հենրիետա Ռոններ Կնիպը և Լուիս Ուեյնը։ Վերջինս հայտնի է մարդակերպ կատուների նկարներով։ Գերբագիտության մեջ կատուն անկախության խորհրդանիշն է և պատկերվում է ինչպես կիսադեմից, այնպես էլ դեմուղիղ (անֆաս)։ Այն կոչվում է վախեցած (effarouché), եթե սողում է, և կուչ եկած (herissoné), եթե մեջքն ու պոչը բարձրացված են մարմնից վեր։
Մուլտֆիլմեր
Կատուները հաճախ են դառնում մուլտֆիլմերի հերոսներ, ինչպիսիք են՝ «Լեոպոլդ կատուն», «Երեքը Պրոստոկվաշինոյից» (կատու Մատրոսկին), «Գավ անունով փիսիկը», «Թոմն ու Ջերին», «Կատվիկը Լիզյուկովի փողոցից», «Թակարդ կատուների համար», «Ֆելիքս կատուն» և «Փափկամազիկ պոչով չարաճճին»։ Մուլտֆիլմների հերոսներից ամենահայտնի կատուներից մեկը Գարֆիլդն է, որի մասին նկարահանվել են մուլտսերիալներ, ինչպես նաև լիամետրաժ անիմացիոն և գեղարվեստական ֆիլմեր։ 2008 թվականին համացանցում թողարկվել է «Սայմոնի կատուն» մուլտսերիալը, որ ստեղծվել է անգլիացի անիմատոր Սայմոն Թոֆիլդը։
Հայտնի կատուներ
Համաշխարհային ճանաչում է ստացել Ռիշելյե կարդինալի սիրելի ճերմակ կատուն՝ Միրիամը։
ԶԼՄ-ների, գրականության և կինոյի շնորհիվ 20-21-րդ դարերում լայն ճանաչում են ստացել մի շարք միջազգային անձանց սիրելի կատուները, ինչպիսիք են ԱՄՆ նախագահների՝ Բիլ Քլինթոնի՝ Սոքսն ու Ջորջ Բուշ կրտսերի Ինդիան, Մեծ Բրիտանիայի վարչապետի Համֆրին, Հռոմի պապ Բենեդիկտ XVI-ի Չիկոն և Ռուսաստանի վարչապետ Դմիտրի Մեդվեդևի Դորոֆեյը։ Հանրաճանաչ են դարձել շախմատի աշխարհի չեմպիոն Ալեքսանդր Ալյոխինի մշտական ուղեկիցը՝ սիամական կատու Չեսսը, ամերիկյան Սպենսեր քաղաքի գրադարանի կատու Դյուի Ռիդմոր Բուքսը, մի քանի ամերիկյան ֆիլմերում նկարահանված և կինոմրցանակների արժանացած կատու Օրանջին և այլն։
Հայտնի են դարձել Մեծ Բրիտանիայի Թագավորական նավատորմի մեդալով պարգևատրված «նավաստի» Սայմոնը և Բրիտանական նավատորմի «վետերան» սև-սպիտակ «անխորտակելի Սեմը», որը վերապրել է երեք ռազմական նավերի կործանումը ։
Լայն ճանաչում է ստացել սպիտակ և մուգ դարչնագույն երանգի բրուկլինյան Սկարլետ կատուն, որը 1996 թվականին հայտնի է դարձել իր ձագերին վառվող ավտոտնակից փրկելիս ցուցաբերած անձնվիրության համար, որի պատվին այժմ շնորհվում է Սկարլետի անվան պարգևը կենդանիների ցուցաբերած հերոսության համար (Scarlett Award for Animal Heroism)։ Այն շնորհվում է այն կենդանիներին, որոնք կատարել են հերոսական արարքներ հանուն մարդկանց կամ այլ կենդանիների ։
Հայտնի են նաև քաղաքական պաշտոններ «ստանձնած» մի շարք կատուներ։ Օրինակ՝ ԱՄՆ-ի Վիսկոնսին նահանգի Շարոն քաղաքի պատվավոր «քաղաքապետ» և թալիսման է ընտրվել Ֆրեդդի անունով կատուն ։ Ամերիկյան մեկ այլ՝ Թալկիթնա քաղաքի (Ալյասկա նահանգ) «պատվավոր քաղաքապետ» և թալիսման է ընտրվել Ստաբս անունով կատուն ։
Կատուների անուններ
Մշակույթների մեծ մասում ընդունված է կատուներին տալ տարբեր անուններ ու մականուններ։ Տարբեր երկրներում գոյություն ունեն տարբեր անուններ։ Օրինակ՝ անգլիալեզու երկրներում, ըստ հարցումներից մեկի արդյունքների, կատուների ամենատարածված անուններն են Թիգերը, Թայգերն ու Մաքսը ։ Մեկ այլ հարցման համաձայն՝ արու կատուների ամենատարածված անուններն են՝ Մաքս, Բադի, Ջեյք և Ռոքի, էգ կատուների համար՝ Մոլլի, Մոգգի, Դեյզի, Լյուսի ու Քիթի ։ Ռուսաստանում կատուներին հաճախ կոչում են փաղաքշական-փոքրացուցիչ անուններով՝ Մուսյա, Մուռկա, Պուշոկ (Պուշա), Մուրզիկ, Վասկա, Բարսիկ, Ռիժիկ և այլն։ Սովորաբար կատուների տերերն իրենց կենդանիների անունները որոշում են նրանց վարքին հետևելով, ինչպես նաև նրա գունավորման հիման վրա։ Խորհուրդ է տրվում կատուներին տալ կարճ անուններ, որ կազմված են երկու վանկից, քանի որ դրանք ավելի են ընկալվում կատվի կողմից։ Ընդ որում՝ ցանկալի է, որ վերջին վանկում լինի «ի» ձայնավորը ։ Ընդունված է նույն ծնի կատուներին տալ նույն տառով սկսվող անուններ ։
Արտաքին հղումներ
Կատեգորիա:Կաթնասուններ Կատեգորիա:Կատվազգիներ Կատեգորիա:Կատուներ
Գորշ (գետ)
Գորշ, գետ Հայաստանի Սյունիքի մարզում։ Սկիզբ է առնում Զանգեզուրի լեռների հյուսիսարևելյան լանջերից և թափվում Սպանդարյանի ջրամբարը։ Երկարությունը 6 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Սպանդարյանի ջրամբարի ավազանի գետեր
Ֆուտբոլային լիգայի գավաթ 2003-04
Ֆուտբոլային լիգայի գավաթ 2003-04, Ֆուտբոլային լիգայի գավաթի 44-րդ խաղարկությունն է, որում հաղթեց «Միդլսբրո» ֆուտբոլային ակումբը։
Կատեգորիա:Ֆուտբոլային լիգայի գավաթ Կատեգորիա:2003 ֆուտբոլում Կատեգորիա:2004 ֆուտբոլում
(6277) 1949 QC1
(6277) , աստերոիդ աստերոիդների հիմնական գոտում։ Հայտնաբերվել է 1949 թվականի օգոստոսի 24-ին Հենրի Ջիկլասի և Ռոբերտ Շելդաչի կողմից Ֆլագստաֆում ։
Միջին հեռավորությունը Արեգակից կազմում է 2,214516 ա. մ., առավելագույնը մոտենում է 1,7793 ա. մ. հեռավորության վրա և հեռանում 2,6498 ա. մ. ։ Արեգակի շուրջ մեկ ամբողջական պտույտ է կատարում 1203,7 երկրային օրվա ընթացքում, իր ուղեծրով շարժվելով միջինում 0,299079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,69° անկյուն։
Արտաքին հղումներ
Կատեգորիա:1949 թվականին հայտնաբերված աստղագիտական մարմիններ Կատեգորիա:Հենրի Ջիկլասի կողմից հայտնաբերված աստերոիդներ Կատեգորիա:Ռոբերտ Շելդաչի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տալիկուլ (գյուղ, Բլագովարսկի շրջան)
Տալիկուլ (Таллыкуль, Таллыкүл), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Սոլնեչնայա (գյուղ, Յարցևսկի շրջան)
Սոլնեչնայա (Солнечная), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 55 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Մեռյա (գյուղ, Կոեռու շրջան)
Մեռյա (Merja), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Յարվամաա նահանգի Կոեռու շրջանի բնակավայրեր Կատեգորիա:Էստոնիայի գյուղեր
Նշանակյալ և նշանակիչ
Նշանակյալ և նշանակիչ (ֆրանսերեն։ signifié և signifiant), նշանագիտության հետ սերտորեն կապված հասկացություններ, որոնք նկարագրվում են որպես «նշանների և խորհրդանշանների ուսումնասիրություն և մեկնաբանություն» : Շվեյցարացի լեզվաբան Ֆերդինանդ դը Սոսյուրը, ով համարվում է նշանագիտության երկու հիմնադիրներից մեկը, ներկայացրեց այս տերմինները ՝ որպես նշանի երկու հիմնական բևեռներ. նշանակյալը վերաբերում է «բովանդակության հարթությանը», իսկ նշանակիչը՝ «արտահայտության հարթությանը» :'''
«Նշան» հասկացություն
«Նշան» հասկացությունը երկար տարիներ ուսումնասիրվել է բազում փիլիսոփաների՝ Պլատոնի, Արիստոտելի, Օգոստինոս Երանելու, Ուիլյամ Օկկամի և Ֆրենսիս Բեկոնի կողմից ։ Սեմիոտիկա(նշանագիտություն) տերմինը ծագում է հունարեն seme բառից, որը semeiotikos նշանակում է «նշանների մեկնիչ» ։ 20-րդ դարի սկզբին, Սոսյուրը և ամերիկացի փիլիսոփա Չարլզ Սանդերս Պերսը կիրառության մեջ դրեցին այդ տերմինը ։
Քանի որ Սոսյուրը և Պերսը մեծ ներդրում են ունեցել նշանագիտության մեջ, կարևոր է նշել, որ նրանք տարբեր մոտեցումներ ունեին։ Սոսյուրն է ստեղծել նշանակիչ և նշանակյալ տերմինները, որպեսզի ավելի հասկանալի դառնա՝ ինչ է նշանը։ Սոսյուրը շեղվեց լեզվի վերաբերյալ նախկին ուսումնասիրություններից, քանի որ նա կենտրոնացավ հաղորդակցության գործընթացի վրա, այլ ոչ թե բառերի և լեզվի զարգացման վրա ։
Բազմաթիվ փիլիսոփաներ և լեզվաբաններ հետևեցին այս հիմնադիրներին և իրենց նշանագետներ կոչեցին:Իտալացի նշանագետ Ումբերտո Էկոն(1976) եկավ այն համողմանը, որ «եթե նշանները կարող են օգտագործվել ճշմարտությունն ասելու նպատակով, ապա նրանք կարող են օգտագոևծվել նաև ստելու համար» ։ Պոստմոդեռնիստ հասարակական տեսաբան Ժան Բոդրիլլարդը խոսել է հիպեր-իրականության մասին՝ վերաբերելով այն ամենին, թե ինչպես կարող է պատճենը ավելի իրական դառնալ քան իրականությունը ։ Այլ կերպ ասած, ինչպես է նշանակիչը նշանակյալից ավելի կարևոր դառնում։ Ֆրանսիացի նշանագետ Ռոլան Բարտը օգտագործել է նշանները բացատրելու համար կոննոտացիա և դենոտացիա հասկացությունները ։
Նշանակիչի և նշանակյալի միջև հարաբերություն
Այսօր, հետևելով Լուի Ելմսլևին, նշանակիչը մեկնաբանվում է որպես նյութական կողմ, այսինքն մի բան, որը կարելի է տեսնել, լսել, զգալ և նշանակյալը որպես մտային հասկացույթուն ։ Այլ կերպ ասած, «ժամանակակից մեկնաբանները միտված են նկարագրելու նշանակիչը որպես ձև, որը նշանը ընդունում է, և նշանակյալը որպես հասկացություն, որին այն վերաբերում է» ։ Նշանակյալի և նշանակիչի միջև հարաբերությունը պայմանական է, նրանց մեջ չկա տրամաբանական կապ ։ Այն գաղափարը, որ և նշանակիչը և նշանակյալը անբաժանելի են, բացատրվում է Սոսյուրի սխեմայի միջոցով, որը ցույց է տալիս՝ ինչպես են այդ երկու բաղադրչները միաձուլվում՝ ստեղծելու նշանը։
Հասկանալու համար՝ ինչպես են նշանակիչը և նշանակյալը կապված միմյանց հետ, անհրաժեշտ է կարողանալ մեկնաբանել նշանները։ Ըստ Սոսյուրի, նշանի իմաստը «կախված է տվյալ համակարգի մեջ այլ բառերի հետ ունեցած հարաբերությունից», օրինակ՝ «ծառ» բառը հասկանալու համար, անհրաժեշտ է հասկանալ «թուփ» բառը, և թե ինչպես են այս երկուսը կապված միմյանց հետ ։ Հենց այս՝ այլ նշաններից տարբերությունն է, որը թույլ է տալիս խոսքը հնարավոր դարձնել ։ Այնուամենայնիվ, պետք է հիշենք, որ նշանակիչները և իրենց նշանակությունները փոխվում են ժամանակի ընթացքում։ Ավելին, չնայած այն բանին, որ նշանները հիմնականում բառերի տեսքով են ներկայանում, նրանք կարող են նաև այլ բաների փոխարեն ներկայանալ, օրինակ՝ գովազդ, առարկաներ, մարմնի լեզու, երաժշտություն և այլն։ Այսպիսով, նշանների կիրառությունը և այն երկու բաղադրիչները, որոնք կառուցում են նշանը, գործածվում են մեր ամենօրյա կյանքում։
Աղբյուրներ
Կատեգորիա:Նշանագիտություն Կատեգորիա:Նշաններ Կատեգորիա:Նշանային համակարգ Կատեգորիա:Ֆերդինանդ դը Սոսյուր
Աստերոիդների ցանկ (33401-33500)
Աստերոիդների ցանկ (33301-33400) * Աստերոիդների ցանկ * Աստերոիդների ցանկ (33501-33600)
Մավրիտանական արվեստ
Մավրիտանական արվեստ, մավրիտանական ոճ, Հյուսիսային Աֆրիկայում և Իսպանիայի հարավում XI - XV դարերում զարգացած միջնադարյան արվեստի պայմանական անվանումը։
Մավրիտանական արվեստը ձևավորվել է Արաբական խալիֆաթի, բերբերների և վեստգոթերի գեղարվեստական ավանդույթների զուգորդման հիման վրա։ Այն միասեռ չի եղել, Ալժիրում, Թունիսում, Մարոկկոյում և արաբական Իսպանիայում տարբեր զարգացում ունենալով, Մավրիտանական արվեստը ենթարկվել է բարդ ձևափոխումների՝ տեկտոնիկ պարզ ձևերից, զուսպ հարդարանքից ընդհուպ դեկորատիվ շքեղ զարդարանքը։
Կատեգորիա:Արվեստ
Դիալնօղլի
Դիալնօղլի, գյուղ Արևմտյան Հայաստանում, Խարբերդի վիլայեթի Մեծկերտի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Պավլովկա (գյուղ, Ջանկոյի շրջան)
Պավլովկա (Павлівка, Kerleut), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կերլեուտ։
2001 թվականի տվյալներով Պավլովկա գյուղում բնակվում էր 446 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Արյան ճնշումն իջեցնող դեղանյութեր
Արյան ճնշումն ինջեցնող դեղանյութեր, դեղային պատրաստուկներ, որոնք հիմնականում նվազեցնում են արյունատար անոթների լարվածությունը (տոնուսը) և հանգեցնում լուսանցքի լայնացմանն ու զարկերակային ճնշման իջեցմանը։ Կիրառվում են նաև սրտի կծկումների ուժգնությունը նվազեցնող դեղանյութեր, որոնք փոքրացնում են արյան մղումը դեպի աորտա, և դրա հաշվին արյան ճնշումն իջնում է։ Որպես արյան ճնշումն ինջեցնող դեղանյութեր օգտագործվում են նաև միզամուղ դեղանյութերը, որոնք նպաստում են օրգանիզմից աղերի (առավելապես՝ նատրիումական) հեռացմանը՝ իջեցնելով զարկերակների լարվածությունը։
Արյան ճնշումն ինջեցնող դեղանյութերը կիրառվում են հիպերտոնիկ հիվանդության և ախտանշանային զարկերակային գերճնշման բուժման համար։ Առանց հսկողության դեղային պատրաստուկների կիրառումը վտանգավոր է, քանի որ դրանք կարող են կտրուկ իջեցնել զարկերակային ճնշումը և հանգեցնել կյանքի համար սպառնալի վիճակի՝ կոլապսի առաջացման։ Արյան ճնշումն ինջեցնող դեղանյութեր ընդունում են բժշկի նշանակմամբ և խիստ հսկողությամբ։
Կատեգորիա:Արյան ճնշում
Ֆուտբոլային լիգայի գավաթ 2004-05
Ֆուտբոլային լիգայի գավաթ 2004-05, Ֆուտբոլային լիգայի գավաթի 45-րդ խաղարկությունն է, որում հաղթեց «Չելսի» ֆուտբոլային ակումբը։
Արտաքին հղումներ
Կատեգորիա:Ֆուտբոլային լիգայի գավաթ Կատեգորիա:2004 ֆուտբոլում Կատեգորիա:2005 ֆուտբոլում
Վլադիմիր Բադալյան (բժիշկ)
Վլադիմիր Գրիգորի Բադալյան (1920, Պառավաքար-), հայ բժիշկ, Հայրենական մեծ պատերազմի մասնակից։
Կենսագրություն
վերադառնալով Երևան՝ նշանակվել է քաղաքի շրջաններից մեկի առողջապահության բաժնի վարիչ (1944-1950), այնուհետև աշխատել է Իջևանի ու Սևանի հոգեբուժական հիվանդանոցներում որպես գլխավոր բժիշկ։ Ապա գալիս է Երևան, բաժանմունքի վարիչի պաշտոնով աշխատում հանրապետական ու քաղաքային հոգեբուժական դեսպանսերներում, այնուհետև տեղափոխվում հանրապետական հոգենարկոլոգիական դեսպանսեր որպես բաժանմունքի վարիչ։
Ստացել է կառավարական 16 պարգև ։
Ծանոթագրություններ
Կատեգորիա:Երևանի պետական բժշկական համալսարանի շրջանավարտներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ բժիշկներ Կատեգորիա:Հայ մայորներ
Սինկուլիմա
Սինկուլիմա (Сынкулима), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Հյուսիսային Կելտմա գետի ձախ ափին՝ 4 կմ հեռավորության վրա։ Գետի երկարությունը կազմում է 10 կմ, ջրհավաք ավազանը՝ 86 կմ2։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Լանդրիանո
Լանդրիանո (Landriano), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 4145 մարդ, բնակչության խտությունը կազմում է 276 մարդ/կմ²։ Զբաղեցնում է՝ 15 կմ² տարածք։ Հեռախոսի կոդ՝ 27015։ Փոստային ինդեքս՝ 0382։
Կոմունայի հովանավորն է Սուրբ Վիկտորը։ Տոնը նշվում է մայիսի 8-ին։
Ծանոթագրություններ
Կատեգորիա:Իտալիայի բնակավայրեր
Հակոբ Ասլանյան
Հակոբ Արսենի Ասլանյան, Հայաստանի ազգային ժողովի 7-րդ գումարման պատգամավոր «Իմ քայլը» կուսակցությունների դաշինքից , Հայաստանի ազգային ժողովի 8-րդ գումարման պատգամավոր «Քաղաքացիական պայմանագիր» կուսակցությունից , «Քաղաքացիական պայմանագիր» կուսակցության անդամ  ։
Կենսագրական տվյալներ
1974-1976 թվականներին պարտադիր զիվորական ծառայության է անցել խորհրդային բանակում։
Կրթություն
Սովորել է Երևանի Խաչատուր Աբովյանի անվան պետական մանկավարժական ինստիտուտում, որի պատմություն-իրավունք ֆակուլտետն ավարտել է 1988 թվականին։
Աշխատանքային գործունեություն
1971-1972 թվականներին որպես բանվոր աշխատել է «Հայգլավէներգո» կենտրոնական էլեկտրացանցում։ 1972-1974 թվականներին և 1977-1978 թվականներին եղել է Երևանի Մյասնիկյանի շրջանի կանաչապատման գրասենյակի փականագործ բանվոր։ Որպես ապրանքագետ, ապա ճարտարագետ 1978-1982 թվականներին աշխատել է «Սոյուզինտերգազստրոյ» համամիութենական միավորումում։  1987-1994 թվականներին Երևանի թիվ 149 դպրոցում եղել է ուսուցիչ։ 1994-2002 թվականներին մանկավարժի աշխատանքը շարունակել է Երևանի Շիրակացու անվան ճեմարանում, եղել է  պատմության ամբիոնի վարիչ, իսկ 2000-2003 թվականներին՝ Երևանի «Ալգորիթմ» վարժարանի ուսուցիչ։
2003-2010 թվականներին որպես ուսուցիչ աշխատել է Երևանի թիվ 164 դպրոցում, իսկ 2010-2015 թվականներին՝ Երևանի թիվ 127 ավագ դպրոցում։ 2011 թվականի փետրվարից հուլիս ընկած հատվածում եղել է Երևանի քաղաքապետարանի հանրակրթության վարչության պետի տեղակալ։ 2015-2018 թվականներին եղել է «Գլոբալ բրիջ» կրթահամալիր սահմանափակ պատասխանատվությամբ ընկերության ուսուցիչ։ 2018-2019 թվականներին աշխատել է ՀՀ սփյուռքի նախարարությունում, եղել է «Հայրենիք-սփյուռք կենտրոն» ՊՈԱԿ-ի տնօրեն։ 2020 թվականի հունիսից դեկտեմբեր ընկած ժամանակահատվածում աշխատել է Շրջակա միջավայրի նախարարությունում՝ որպես «Հայանտառ» ՊՈԱԿ-ի տնօրենի խորհրդական։
Մասնակցել է արցախյան երեք պատերազմներին։
Ընտանիք
Ամուսնացած է, ունի երկու երեխա ։
Քաղաքական գործունեություն
Հակոբ Ասլանյանը հանդիսանում է «Քաղաքացիական պայմանագիր» կուսակցության անդամ ։
2017 թվականի ապրիլի 2-ին տեղի ունեցած Հայաստանի ազգային ժողովի ընտրություններում Հակոբ Ասլանյանը եղել է «Ելք» դաշինքից պատգամավորության թեկնածու ։
2020 թվականի դեկտեմբերի 24-ից մինչև 2021 թվականի օգոստոսի 2-ը Հակոբ Ասլանյանը եղել է Հայաստանի ազգային ժողովի 7-րդ գումարման պատգամավոր «Իմ քայլը» կուսակցությունների դաշինքից ։ Որպես Հայաստանի ազգային ժողովի պատգամավոր՝ եղել է Ազգային ժողովի «Գիտության, կրթության, մշակույթի, սփյուռքի, երիտասարդության եւ սպորտի հարցերի մշտական հանձնաժողովի» անդամ ։
2021 թվականի հունիսի 20-ին տեղի ունեցած Հայաստանի ազգային ժողովի ընտրություններում «Քաղաքացիական պայմանագիր» կուսակցությունից ընտրվել է Հայաստանի ազգային ժողովի 8-րդ գումարման պատգամավոր ։
Արտաքին հղումներ
Կատեգորիա:Պատգամավորներ ըստ ազգության Կատեգորիա:ՀՀ Ազգային ժողովի պատգամավորներ Կատեգորիա:Հայ քաղաքական գործիչներ Կատեգորիա:Քաղաքացիական պայմանագիր կուսակցության անդամներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ
Տալիկուլ (գյուղ, Շարանսկի շրջան)
Տալիկուլ (Таллыкуль, Таллыкүл), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Ռոչդի Աչենտե
Ակումբային կարիերա
Աչենտեն խաղացել է «ՊՍՎ Էյնդհովենի» երիտասարդական հավաքականում, իսկ ավելի ուշ խաղացել է «Էյնդհովեն» և «ՊԵԿ Զվոլե» ակումբների կազմում՝ նախքան 2014 թվականի հունվարին «Զվոլեից» «Վիտեսե» տեղափոխվելը ։ 2016 թվականի հունվարին Աչենտեն գնվել է «Վիլլեմ II»-ի կողմից ։
2019 թվականի հունիսի 25-ին «Արարատ-Արմենիան» հայտարարել է Աչենտեի հետ պայմանագրի ստորագրման մասին ։ 2020 թվականի հուլիսի 18-ին նա հեռացել է «Արարատ-Արմենիայից» ։
Միջազգային կարիերա
Աչենտեն Մարոկկոյի հավաքականի կազմում իր նորամուտը նշել է 2014 թվականի նոյեմբերին՝ Աֆրիկայի ազգերի գավաթի որակավորման փուլի Բենինի դեմ խաղում ։
Չարլզ Ռ. Մուր
'''Չարլզ Ռ. Մուր''' (Charles R. Moore, ), ամերիկացի համակարգչային ինժեներ, հայտնի է համակարգչային ճարտարապետության մեջ իր հետազոտությունների համար։ Նա իր կարիերայի մեծ մասն անցկացրել է աշխատելով Միջազգային բիզնես մեքենաների կորպորացիայում, որտեղ նա ավագ ինժեներ էր և նախագծի համահեղինակ PowerPC 601 միկրոպրոցեսորի համար։
Կենսագրություն
Մուրը Գիտությունների բակալավրի աստիճան է ստացել էլեկտրատեխնիկայի ոլորտում Ռենսելեր պոլիտեխնիկական ինստիտուտից 1983 թվականին։ Նա Գիտությունների մագիստրոսի աստիճան է ստացել էլեկտրատեխնիկայի ոլորտում, Օստինում Տեխասի համալսարանից 1991 թվականին։ 1984 թվականից մինչև 2001 թվականը Մուրը աշխատել է Միջազգային բիզնես մեքենաների կորպորացիայում Օստինում, Տեխասում IBM միկրոպրոցեսորների նախագծման և զարգացման նկատմամբ պատասխանատվության և առաջնորդության աճով, ներառյալ PowerPC 601-ը, POWER4-ը և ուրիշները։ Chicory Systems-ում աշխատանքի անցնելով սկսնակ բջջային հաշվիչ տարածքում` նա վերադարձել է Օստինում Տեխասի համալսարան` որպես ավագ գիտաշխատող։ 2004 թվականին նա միացել է Advanced Micro Devices-ին, որտեղ նա աշխատում էր որպես ավագ ինժեներ «Բուլդոզեր» պրոցեսորային միկրոճարտարապետության համար և ի վերջո ստացել է կորպորատիվ աշխատակցի աստիճան։ 2007 թվականին Մուրը լիագումար ելույթ է ունեցել ACM դաշնային հաշվողական հետազոտությունների գիտաժողովներում ։ 2008 թվականին նա հիմնական ելույթ է ունեցել IEEE/ACM միկրոճարտարապետության միջազգային սիմպոզիումում ։
2012 թվականին Մուրը մահացել է ենթաստամոքսային գեղձի քաղցկեղից ։ Նրա կարիերայի մասին հիշատակվեց IEEE Micro հոդվածում ։
Ծանոթագրություններ
Կատեգորիա:Ամերիկացի ճարտարագետներ Կատեգորիա:Ամերիկացի գիտնականներ
Մեցաեեռե (գյուղ, Սուռյու շրջան)
Մեցաեեռե (Metsaääre), գյուղ Էստոնիայի Պյարնումաա նահանգի Սուռյու շրջանում։
Արտաքին հղումներ
Կատեգորիա:Էստոնիայի Պյարնումաա նահանգի Սուռյու շրջանի բնակավայրեր Կատեգորիա:Էստոնիայի գյուղեր
Սանիտարական օրենսդրություն
Սանիտարական օրենսդրություն, պետական իշխանության և պետական կառավարման մարմինների ակտերի համակցություն, որով սահմանվում են արտաքին միջավայրի սանիտարական պահպանության, բնակչության աշխատանքի ու կենցաղի, նրա սանիտարա-համաճարակային սպասարկման պահանջները և նորմատիվները։ Կապիտալիստական երկրներում սանիտարական պահանջների խախտման համար հիմնականում նախատեսվում են պատժիչ միջոցներ։ Մի շարք երկրներում հրապարակվել են Սանիտարական օրենսդրության ակտեր, օրինակ, «Հասարակական առողջության մասին ակտը» (1875 թ․)՝ Մեծ Բրիտանիայում, «Հասարակական առողջության պահպանման մասին օրենքը» (1902 թ․)՝ Ֆրանսիայում։
Կատեգորիա:Առողջապահություն Կատեգորիա:Ֆինանսական իրավունք
Պերեպյոլկինո (գյուղ, Ջանկոյի շրջան)
Պերեպյոլկինո (Перепілкине, Qambar Vaqıf), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Կամբար-Վակուֆ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Դժոխաձոր (գետ)
Դժոխաձոր, գետակ Հայաստանի Սյունիքի մարզում։ Սկիզբ է առնում Բարգուշատի լեռների հյուսիսային լանջերից և Շինուհայր գյուղից 3,5 կմ արևելք միախառնվում Որոտան գետին։ Երկարությունը 8 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Ֆուտբոլային լիգայի գավաթ 2005-06
Ֆուտբոլային լիգայի գավաթ 2005-06, Ֆուտբոլային լիգայի գավաթի 46-րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը։
Ինդի-խաղ
Ինդի-խաղ (Indie game, independent video game-ից թարգմանվում է ինչպես «անկախ համակարգչային խաղ»), համակարգչային խաղ ստեղծված առանձին ծրագարվորողի կամ փոքր կոլեկտիվի կողմից առանց ֆինանսական հովանավորման։ Ինդի-խաղերը մեծ աճ գրանցեցին մասնավորապես 2000-ական թվականների երկրորդ կեսից։
Ընդհանուր բնութագիր
Ինդի-խաղերի համար չկա համընդհանուր սահմանում, սակայն կան որոշ յուրահատկությունները, որը ունեն այս տիպի խաղերը   ։  Որպես կանոն ինդի-խաղերը ստեղծվում են անհատի, ոչ մեծ կոլեկտիվի կամ փոքր անկախ ընկերության կողմից ։ Ինչպես նաև խաղերը այնքան մասշտաբային չեն, ինչպես ֆինանսական հովանավորմամբ ստեղծվածները։ Ինդի-խաղեր մշակողները չեն ունենում ֆինանսական ապահովածություն հրատարակության կողմից, և սովորաբար ունենում են փոքր բյուջե կամ ընդհանրապես չեն ունենում ֆինանսական միջոցներ   ։ Անկախ ինդի-մշակողները չունեն գործառական կամ ստեղծագործական սահմանափակումներ  և հրատարակողի համաձայնության կարիքը չունեն, նույնը չենք կարող ասել մասշտաբային խաղերի մասին։ Նույն կերպ խաղային դիզայներների որոշումները նույնպես չեն սահմանափակվում նախագծի բյուջեով ։ Բացի դա, որքան փոքր է կոլեկտիվը, այնքան ավելի վառ է արտահայտվում կոնկրետ մշակողի ինքնությունը ։ Ոչ մեծ կոլեկտիվը, լայն հնարավորությունները և սահմանափակումների բացակայությունը հիանալի պայմաններ են ստեղծում ինդի խաղերի համար      ref name="GameTunnelInnovation"/> ։
Մշակում
Ֆինանսական աղբյուր գտնելու նպատակով, մշակողնեը կարող են դիմել քրաուդֆանդինգի, հրատարակչի փնտրմանը կամ ստեղծել խաղի մշակմանը օգնող համայնք ։ Եթե նախագիծը չի ունենում հրատարակիչ, մշակողները օգտագործում են համացանցով առաջարկվող թվային դիստրիբուտացիան ։
Չի կարելի ինդի-ծրագրավորողներին շփոթել սիրողական-մշակողների հետ քանի-որ, եթե վերջինիս համար սա հոբբի է ապա ինդի-մշակողները նպատակաուղղված են նոր ապրանքի թողարկմանը ։ Բազմաթիվ սիրողական մշակողները ստեղծում են հավելյալ ֆայլեր արդեն իսկ ստեղծված խաղի համար։
Ծանոթագրություններ
Կատեգորիա:Համակարգչային խաղերի ժանրեր Կատեգորիա:Համակարգչային խաղեր Կատեգորիա:Ժամանցային մասնագիտություններ
Սոլնեչնայա Պոլյանա
Սոլնեչնայա Պոլյանա (Солнечная Поляна), գյուղ Ռուսաստանի Սամարայի մարզի Ժիգուլյովսկ քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 1637 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Ժիգուլյովսկ քաղաքային օկրուգի բնակավայրեր
Նոդար Դումբաձե
Նոդար Դումբաձե (ნოდარ დუმბაძე, ), վրացի արձակագիր։
Կենսագրություն
1937 թվականից ապրել է Գուրիայում, որտեղ աշխատավոր, պարզ մարդկանց մեջ նահապետական խղճի սրտագին մթնոլորտում հասակ է առել որպես ուժեղ մի մարդ, որին Աստված տվել է զգայուն սիրտ, նուրբ տեսողություն և սիրելու կարողություն։ Մեծ արձագանք է գտել նրա « Սպիտակ դրոշներ » վեպը։ Դումբաձեն տարիների ընթացքում խորանում է հոգու գաղտնիքների մեջ, և երևան են գալիս «Ապերախտը», «Մի՛ արթնացրու», «Շունը», «Բազեն քաղաքում ի՞նչ է անում», «Արյունը»։ Այս երկերի մեջ թանձր երևում են վրաց ազգային կոլորիտն ու ոճը, կենցաղի ու հոգեբանության գծերը ։
Ավարտել է Թբիլիսիի պետական համալսարանի տնտեսագիտության ֆակուլտետը։ Մի քանի տարի աշխատել է համալսարանում որպես լաբորանտ, միաժամանակ շարունակել է թղթակցել հանրապետության թերթերի ու ամսագրերի։ 1957 թվականից ամբողջովին անցել է գրական աշխատանքի, աշխատակցել «Ցիսկարի» («Այգաբաց»), «Նիանգի» («Կոկորդիլոս») ամսագրերին։ 1962—1965 թվականներին աշխատել է «Գրուզիա-ֆիլմ» կինոստուդիայի սցենարական բաժնում։ 1965 թվականին վերադարձել է «Նիանգի» ամսագրի խմբագրություն, մինչև 1973 թվականը աշխատել որպես այդ երգիծական պարբերականի խմբագիր։
Ընտրվել է ԽՍՀՄ 10-րդ և 11-րդ գումարումների Գերագույն խորհրդի Ազգությունների խորհրդի պատգամավոր  ։
Վախճանվել է 1984 թվականի սեպտեմբերի 14-ին, թաղվել իր իսկ նախաձեռնությամբ ստեղծված «Մզիուրի» զբոսայգում։ 2009 թվականին նրա աճյունը վերահուղարկավորվել է Մթածմինդայի պանթեոնում՝ Վրաստանի այլ նշանավոր անձանց շիրիմների կողքին ։
Պարգևներ
Պարգևատրվել է «Աշխատանքային կարմիր դրոշի» և «Պատվո նշան» շքանշաններով։ Եղել է Վրացական ԽՍՀ Գերագույն խորհրդի պատգամավոր ։
Արտաքին հղումներ
Կատեգորիա:Վրացի արձակագիրներ Կատեգորիա:Մթածմինդա պանթեոնում թաղվածներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Թբիլիսիի պետական համալսարանի շրջանավարտներ Կատեգորիա:Խորհրդային գրողներ Կատեգորիա:Վրացի բանաստեղծներ Կատեգորիա:Վրացի սցենարիստներ Կատեգորիա:Վրացի հրապարակախոսներ Կատեգորիա:Վրաստանի քաղաքական գործիչներ Կատեգորիա:ԽՄԿԿ 25-րդ համագումարի պատվիրակներ Կատեգորիա:Խորհրդային վիպասաններ Կատեգորիա:Վրացի գրողներ Կատեգորիա:Լենինի շքանշանի ասպետներ Կատեգորիա:ԽՍՀՄ գրողների միության անդամներ
(6278) Ամետխան
(6278) Ամետխան (Ametkhan), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 10-ին Բելլա Բուրնաշևայի կողմից Նաուչնիում ։
Միջին հեռավորությունը Արեգակից կազմում է 2,436093 ա. մ., առավելագույնը մոտենում է 2,0029 ա. մ. հեռավորության վրա և հեռանում 2,8693 ա. մ. ։ Արեգակի շուրջ մեկ ամբողջական պտույտ է կատարում 1388,8 երկրային օրվա ընթացքում, իր ուղեծրով շարժվելով միջինում 0,259217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,1° անկյուն։
Էսիրիք
Էսիրիք, գյուղ Արևմտյան Հայաստանում, Խարբերդի վիլայեթի Մեծկերտի գավառակում ։
Բնակչություն
1893 թվականին ուներ 10 տուն քուրդ և 4 տուն հայ բնակիչՄեծկերտի գավառակում ։
19-րդ հարավային զուգահեռական
19-րդ հարավային զուգահեռականը հասարակածից 19° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։
Զուգահեռականով հատվող տարածքները
Գրինվիչի միջօրեականից սկսած դեպի արևելք` օվկիանոս օվկիանոս Ամերիկա ՝
Ծանոթագրություններ
Կատեգորիա:Հարավային զուգահեռականներ
NF (ռեփեր)
Նաթան Ջոն Ֆեյերշթեյն (Nathan John Feuerstein, ), ավելի հայտնի իր NF բեմական անունով (ոճավորված որպես NF), ամերիկացի ռեփեր, երգիչ և երգերի հեղինակ։ Նա 2014 թվականին թողարկել է իր NF մինի ալբոմը Capitol CMG լեյբլի տակ, որը նրա համար բեկումնային է դարձել Billboard -ի չարտերում։ Նա թողարկել է երեք ստուդիական ալբոմ. Mansion-ը 2015 թվականին, 2016 թվականին Therapy -ն և 2017 թվականին Perception-ը, որն իր դեբյուտն է ունեցել Billboard 200 №1 չարտում։ Perception ալբոմի «Let You Down» սինգլը համաշխարհային ճանաչում է բերել նրան՝ հայտնվելով միջազգային չարտերում և երեք անգամ արժանացել պլատինե կոչման։
Վաղ կյանք
NF-ը ծնվել է Գլեդվին քաղաքում՝ Միչիգան նահանգում 1991 թվականի մարտի 30-ին ։ Նրա ծնողները բաժանվել են, իսկ Նաթանին դաստիարակել է մայրը այնքան ժամանակ, մինչև որ հայրը Նաթանին տարել է իր մոտ, որովհետև Նաթանը և նրա քույրերը նախկին կնոջ բոյֆրենդի կողմից ենթարկվում էին ֆիզիկական բռնության ։ Նրա մայրը մահացել է 2009թ. թմրանյութի գերդոզավորումից, և այդ առիթով NF-ը նրան նվիրել է իր «How Could You Leave Us» երգը ։ Նա 2009 թվականին ավարտել է Գլեդվինի միջնակարգ դպրոցը և խաղացել է բասկետբոլի ակումբում ։ NF-ը իր կարիերան սկսել է կերպարվեստի փառատոնի ժամանակ, որը կազմակերպվել է Կանտոնի Connection եկեղեցում՝ Միչիգան նահանգում ։
Երաժշտական կարիերա
2014 թվականին Ֆեյերշթեյնը պայմանագիր է ստորագրել Capitol CMG-ի հետ մինչև իր NF մինի ալբոմի թողարկելը ։ Billboard-ում այս նախագիծը դարձել է նրա բեկումնային թողարկումը, քանի որ ինքը զբաղեցրել է 12-րդ հորիզոնականը Christian Albums չարտում, 4-րդը՝ Top Gospel Albums-ում և 15-րդը՝ Top Rap Albums-ում  ։ Այս մինի ալբոմը գնահատվել է Jesus Freak Hideout-ի և New Release Tuesday-ի կողմից՝ արժանանալով երեքուկես աստղային միավորներից երկուսին  ։ CCM ամսագիրը գնահատել է մինի ալբոմը և նրան շնորհել է չորս աստղ ։ Իր դեբյուտային Mansion ստուդիական ալբոմը թողարկվել է 2015 թվականի մարտի 31-ին՝ Capitol CMG լեյբլում ։
Նրա «Intro» երգը ներառվել է Madden NFL 06 տեսախաղի սաունդթրեքում ։ NF-ի երգերը հեռարձակվել են ESPN, VH1, Showtime հեռուստաալիքներով, NBC-ի Չիկագոյի Ոստիկանները հեռուստասերիալում, Գրիմ և Կապույտի Երանգները հեռուստասերիալներում, Fox-ի Empire-ի եզրափակիչ եթերաշրջանի թրեյլերում։ Նրա «Intro» թրեքի երաժշտական տեսահոլովակի պրեմիերան տեղի է ունեցել MTV.com-ի գլխավոր էջում, ինչպես նաև տեսահոլովակը հայտնվել է MTVU-ում, AbsolutePunk-ում, 2DOPEBOYZ-ում, Raps & Hustles-ում, և The College Dropouts-ում։
Նրա երկրորդ ստուդիական՝ Therapy Session ալբոմը թղարկվել է 2016 թվականի ապրիլի 22-ին։ 2016 թվականի ապրիլի 8-ին թողարկվել է «I Just Wanna Know» սինգլը, իսկ 2016 թվականի ապրիլի 22-ին՝ «Real»-ը։ Նրա ոճը համեմատել են ռեփերների հետ, ինչպիսիք են՝ Լոջիքը և Էմինեմը։ «Warm Up»-ը թողարկվել է որպես ոչ ալբոմային սինգլ 2016 թվականի սեպտեմբերի 8-ին ։
2017 թվականի հոկտեմբերի 6-ին NF-ը թողարկել է իր երրորդ ստուդիական՝ Perception ալբոմը ։ Billboard 200-ի չարտում ալբոմը իր դեբյուտն ազդարարել է № 1 համարով՝ դառնալով առաջին ալբոմը ալբոմային չարտի առաջին հորիզոնականում ։ Հաջորդ շաբաթ «Let You Down»-ը դարձել է նրա առաջին սինգլը Hot 100-ում՝ դեբյուտելով 87-րդ հորիզոնականում ։ Perception-ի հաջողությունից հետո նա հայտարարել է, որ սկսելու է հյուրախաղերով հանգես գալ 2018 թվականի կեսերին Logic և Kyle ռեփերների հետ ։
Անձնական կյանք
NF-ը քրիստոնյա է, բայց իրեն չի համարում քրիստոնյա ռեփեր։ Նա բաժանորդագրվել է քրիստոնեական ձայնագրման լեյբլին և նրա երաժշտությունը հայտնի է քրիստոնեական երաժշտական միջավայրում։ Չնայած սրան, նա իրեն համարում է «սովորական կատարող, որ ստեղծում է երաժշտություն բոլորի համար» ։ 2018 թվականի սեպտեմբերի 1-ին Ֆեյերշթեյնը ամուսնացել է Բրիջիտ Դորեմուսի հետ ։
Ծանոթագրություններ
Կատեգորիա:Ամերիկացի երգիչ-երգահաններ Կատեգորիա:Ամերիկացի հիփ հոփ երգիչներ Կատեգորիա:Ամերիկացի ռեփերներ Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացիներ Կատեգորիա:20-րդ դարի ամերիկացիներ Կատեգորիա:Հիփ հոփ Կատեգորիա:Երաժիշտներ Կատեգորիա:Ամերիկացի հիփ հոփ երաժիշտներ Կատեգորիա:Երգիչներ Կատեգորիա:Ռեփերներ Կատեգորիա:Ամերիկացի երգիչներ Կատեգորիա:Բեմական կեղծանուններ
Սիլյոլ
Սիլյոլ (Сылъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վասյա Էդեյոլ գետի ձախ ափին՝ 18 կմ հեռավորության վրա։ Գետի երկարությունը կազմում է 10 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Այշենուր Քոլիվար
Այշենուր Քոլիվար (Ayşenur Kolivar, ), համշենահայ երգչուհի, երաժիշտ։ Հայ հանդիսատեսի մոտ առավելապես հայտնի է իր Համշենի բարբառով կատարած երգերով։
Կենսագրություն
1993-2000 թվականներին անդամակցում էր Քարդեշ Թյուրքյուլեր (Kardeş Türküler) նախագծի որպես մենաերգիչ և ձայնակցող։
Ծանոթագրություններ
Կատեգորիա:1976 ծնունդներ Կատեգորիա:Ապրիլի 7 ծնունդներ Կատեգորիա:Հայ երգչուհիներ Կատեգորիա:Համշենահայ երգչուհիներ Կատեգորիա:Համշենահայ երաժիշտներ
Վարդագույն երանգներով էտյուդ
Սերիան գրվել է Սթիվեն Մոֆաթի կողմից, ով հեռուստասերիալի համահեղինակն է ։ Սերիայի ռեժիսորն է Փոլ ՄակԳիգանը։ Ֆիլմերի դասակարգման բրիտանական խորհուրդը դասակարգել է այս սերիան 12-ի վկայականով (12 տարեկանից ցածր երեխաներին ցանկալի չէ դիտել) ։
Սյուժե
Դոկտոր Վաթսոնը (Մարտին Ֆրիմեն)՝ Բրիտանական բանակի բժիշկը՝ վիրավորված Աֆղանստանի պատերազմում (2001-այժմ), հանդիպում է Շերլոկ Հոլմսին (Բենեդիկտ Քամբերբեչ), ով փնտրում էր բնակարանակից Բեյքեր փողոցի 221B բնակարանը (սեփականատերն էր տիկին Հյուդսոնը) կիսելու համար։ Ոստիկանությունը՝ դետեկտիվ տեսուչ Լեսթրեյդի գլխավորությամբ, զբաղված էր մի շարք տարօրինակ մահերի բացահայտմամբ։ Այս դեպքերը Շերլոկը նկարագրում էր որպես «հերթական ինքնասպանություններ»։ Շերլոկը ուսումնասիրում է վերջին հանցագործության դեպքը, որի կենտրոնում էր վարդագույնի երանգներով հագնված մի կին՝ Ջենիֆեր Վիլսոնը։ Շերլոկը եզրակացնում է, որ Վիլսոնը հերթական ոչ հաջողակ ամուսնությամբ անհավատարիմ ամուսին է։ Ի տարբերություն այլ զոհերի, այս կինը գրառում էր թողել. նա հատակին քերծելով գրել էր «Rache»։ Շերլոկը ուշադրություն չի դարձնում դատաբժշկական փորձառուի՝ Անդերսոնի առաջարկին։ Անդերսոնը պնդում էր, որ այդ բառը գերմաներենից թարգմանաբար նշանակում է վրեժ և կարծում է, որ զոհը մինչև մահը չի հասցրել գրել իր ցանկացած բառը՝ «Rachel»: Շերլոկը գտնում է ցեխի հետքեր կնոջ ոտքերին և եզրակացնում է, որ այդ կինը քաղաքից չէ։ Ոստիկանությունը մարմնի հետ չի գտնում ճամպրուկ, սակայն Շերլոկը ավելի ուշ փնտրում և գտնում է այն մոտակայքում։ Դրա հետ մեկտեղ Ջոնը հեռախոսազանգ է ստանում, որից հետո նրան տանում են մի դատարկ պահեստ, որտեղ նա հանդիպում է այն մարդուն, ով պնդում է, որ Շերլոկի ոխերիմ թշնամին է։ Այդ մարդը Ջոնին առաջարկում է որոշակի գումար Շերլոկին լրտեսելու համար, բայց Ջոնը հրաժարվում է։
Երբ Ջոնը վերադառնում է 221B բնակարան, Շերլոկը խնդրում է նրան ուղարկել տեքստային հաղորդագրություն Վիլսոնի կորած հեռախոսին։ Շերլոկը հույս ուներ, որ հանցագործը կպատասխանի։ Մինչ նրանք սպասում էին տեղական ռեստորանում, Շերլոկը նկատում է մի կառք և հետապնդում է նրան՝ օգտագործելով Լոնդոնի փողոցների մասին ունեցած իր ընդարձակ գիտելիքները։ Բայց երբ վերջապես կառքը կանգ է առնում, Շերլոկը նկատում է, որ ուղևորը Հյուսիսային Ամերիկայից զբոսաշրջիկ է, ով քիչ առաջ է ժամանել Մեծ Բրիտանիա։ Շերլոկը շուտով ենթադրում է, որ «Rachel»-ը Վիլսոնի էլ-հասցեի ծածկագիրն է, և որ զոհը թողել է իր հեռախոսը հանցագործի մոտ, որպեսզի կարողանան հանցագործին գտնել GPS-ի միջոցով։ Միառժամանակ Ջոնը պարզում է, որ ազդանշանը գալիս է 221B-ի հասցեից։ Տիկին Հյուդսոնը հայտնում է Շերլոկին, որ տաքսին իրեն է սպասում։ Դրսում տաքսու վարորդը (Ֆիլ Դավիս) խոստովանում է, որ նա մի շարք սպանությունների հեղինակ է։ Բայց նաև ասում է, որ նա պարզապես խոսում է իր զոհերի հետ, և նրանք են ինքնասպան լինում։ Վարորդը մարտահրավեր է նետում Շերլոկին՝ առաջարկելով լուծել գլուխկոտրուկը։ Ավելի ուշ մի քոլեջի շենքում վարորդը ցույց է տալիս երկու փոքրիկ թափանցիկ շշեր, որոնց մեջ կային միանման դեղահաբեր։ Նա ասում է, որ այդ հաբերից մեկը թունավոր է, մյուսը՝ ոչ։ Եվ հրավիրում է իր զոհերին ընտրել մեկը՝ խոստանալով, որ մյուսն էլ կխմի հենց ինքը։ Իսկ եթե զոհը հրաժարվի, ապա նա ինքը ուղակի կսպանի զոհին։
Շերլոկը շուտով եզրակացնում է, որ վարորդը իր խորթ հայրն է։ Շերլոկը գիտեր, թե այդ մարդը երեք տարի առաջ մահացել էր։ Վարորդը հաստատում է, որ Շերլոկի «երկրպագուն» իրեն առաջարկել է հովանավորել այս գործը՝ ամեն սպանության համար վճարելով բավական գումար վարորդի երեխաներին։ Սակայն Շերլոկը հասկանում է, որ հրացանը իրականում կրակայրիչ է և փորձում է լքել այդ կառույցը։ Այնուամենայնիվ վարորդը առաջարկում է Շերլոկին փորձել լուծել այդ գլուխկոտրուկը։ Այդ ժամանակ Ջոնը գտնում է GPS-ի ազդանշանը հեռախոսի միջոցով և հետևելով փորձում է գտնել Շերլոկին։ Այդ կառույցի պատուհանից Ջոնը կրակում է վարորդին։ Շերլոկը հարցնում է մահացող վարորդին իր «երկրպագուի» անունը։ Եվ վարորդը տալիս է Մորիարտի անունը։ Ոստիկանությունը ժամանում է, իսկ Շերլոկը փորձում է բացահայտել, թե ով էր վարորդին կրակողը։ Սակայն շուտով հասկանում է, որ դա Ջոնն էր։ Վերցնում է վերջինիս, և նրանք գնում են այն մարդու մոտ, ով ավելի վաղ առևանգել էր Ջոնին։ Պարզվում է, որ այդ մարդը Շերլոկի ավագ եղբայրն է՝ Մայքրոֆթը (Մարկ Գատիս)։
Գելաթի վանք (այլ կիրառումներ)
Գելաթի վանք կարող է վերաբերվել.
Պոբեդնոե (գյուղ, Ջանկոյի շրջան)
Պոբեդնոե (Побєдне, Tarhanlar), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Տարխանլար։
2001 թվականի տվյալներով Պոբեդնոե գյուղում բնակվում էր 3 554 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Ֆուտբոլային լիգայի գավաթ 2006-07
Ֆուտբոլային լիգայի գավաթ 2006-07, Ֆուտբոլային լիգայի գավաթի 47-րդ խաղարկությունն է, որում հաղթեց «Չելսի» ֆուտբոլային ակումբը։
Արտաքին հղումներ
Կատեգորիա:Ֆուտբոլային լիգայի գավաթ Կատեգորիա:2006 ֆուտբոլում Կատեգորիա:2007 ֆուտբոլում
Տալիկուլևո
Տալիկուլևո (Таллыкулево, Таллыҡул), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 370 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Մեցաեեռե (գյուղ, Կեհտնա շրջան)
Մեցաեեռե (Metsaääre), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 32 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Կեհտնա շրջանի բնակավայրեր Կատեգորիա:Էստոնիայի գյուղեր
Գելաթի վանք (Կարինի նահանգ)
Գելաթի վանք, վանք Մեծ Հայքի Տայք նահանգի Ոքաղե գավառում, ներկայիս Թուրքիայի Կարսի նահանգի Օլթի քաղաքի մոտ գտնվող Գելաթ գյուղում ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա)
Լագոր (Ծովափնյա Շարանտի գավառ)
Լագոր (Lagord), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշելի շրջանում։ Մտնում է Լա Ռոշել 9 կանտոնի կազմի մեջ։ Համայնքի INSEE կոդ՝ 17200։
Բնակչություն
Համայնքի բնակչությունը 2010 թվականին կազմում էր 7230 մարդ։
Արտաքին հղումներ
Կատեգորիա:Ֆրանսիայի համայնքներ
Դոն Ադամս
Դոն Ադամս (Don Adams,, )՝ ամերիկացի դերասան, կատակերգու։ 50 տարվա կարիերայի ընթացքում ավելի մեծ ճանաչում է ձեռք բերել Մաքսվելլա Սմարտա կերպարի համար (Ագենտ 68) կատակերգական, լրտեսական «Աղեղների լարումը» Get Smart սերիալում, որտեղ հանդես է եկել որպես ռեժիսոր և սցենարիստ։ Ադամսը երեք անգամ արժանացել է Էմմի մրցանակին Մաքսվելլա Սմարտա դերի համար (1967-1969 թթ.)։ Նա հնչյունավորել է «Տենեսի սմոքինգը և նրա պատմությունները» (Теннесси Смокинг и его истории) (1963-1966) սերիալը։
Վաղ տարիներ
Դոն Ադամսը ծնվել է Նյու Յորքում, Ուիլյամ Յարմի և նրա կնոջ՝ Կոնսուելոյի ընտանիքում։ Հայրը եղել է հրեա, իսկ մայրը կաթոլիկ հռոմեացի՝ հոլանդական և իռլանդական արմատներով ։ Դոնը հավատացյալ չէր, սակայն միացավ կաթոլիկական եկեղեցուն։ Չունենալով մեծ սեր ուսման նկատմամբ ՝ բարձր դասարաններում չի հաճախել դասերին, իսկ հետո թողել է դպրոցը։ 1941 թվականին իր երկու զարմիկների հետ անցել է զինվորական ծառայության։ Երկրորդ համաշխարհային պատերազմի ժամանակ Դոնալդ Յարմին ծառայել է ԱՄՆ ծովային հետևակի կորպուսում Սողոմոնյան կղզիներում։ 1942 թվականին ուղարկվել է համալրելու Գուալդալկանալի ճակատամարտի մասնակից զորքերի շարքերը։ Այդ ժամանակաշրջանում դասակից միայն նա ողջ մնաց, քանի որ վարակվել էր մալարիայով և էվակուացվել Նոր Զելանդիայի հոսպիտալ։ Դոնը հրաշքով հաղթահարեց հիվանդությունը՝ անցկացնելով մեկ տարի հոսպիտալում, իսկ առողջանալուց հետո անցավ մարտական պատրաստության որպես սերժանտ-հրահանգիչ։ Դոնալդ Յարմին բանակից զորացրվելուց հետո ընդունվեց գեղարվեստի ուսումնարան՝ գովազդային նկարիչ դառնալու նպատակով։ Նկարչի կարիերան, այնուամենայնիվ, չստացվեց, և նա տեղափոխվեց Մայամի։ Այստեղ հանդիպեց իր մանկության ընկերոջը՝ Ջիմ Լոուրենսին, ում հետ ստեղծեց հումորային խումբ՝ «Փոքր եղբայրներ» անվամբ (The Young Brothers)։ Դոնալդը ժամանակավոր կրել է նաև Յանգ ազգանունը (Young)։ Սակայն դուետը երկար կյանք չունեցավ, և շուտով Դոնը հանդես եկավ որպես մենակատար գիշերային ակումբներում ։ Ակումբներից մեկում նա ծանոթացավ երգչուհի Ադելաիդա Էվանտիսի հետ (Adelaide Efantis), ով հանդես էր գալիս Ադելաիդա Ադամս մականվամբ։ Ամուսնանալով Ադելաիդայի հետ ՝ Դոնալդը ընդունեց կնոջ մականունը և դարձավ Դոն Ադամս։ Երբ բաժանվեցին, Դոնը պահեց մականունը ՝ բացատրելով, որ հոգնել է այբուբենի վերջում լինելուց ։
«Բիլա Դանի շոու»
Ադամսը սկսել է աշխատել հեռուստաընկերությունում 1954 թվականին, երբ հաղթեց «Արթուր Գոդֆրիի տաղանդների որոնումը» խոսակցային ժանրում, գրված իր երիտասարդական տարիների ընկերոջ ՝ Դան Բիլի կողմից։ Սկսեց հայտնվել բազմաթիվ կոմեդիաներում, տարբեր դրամատիկական տեսարաններում։ Նա խաղաց «Բիլա Դանի շոու»-ում 1963-1965 թվականներին NBC հեռուսաալիքով։
Դերեր
Ադամսը երջանիկ էր, երբ ավարտվեց Աղեղների լարումը հեռուստասերիալի ցուցադրությունը, նա ցանկանում էր իրեն փորձել այլ ծրագրերում։ «Աղեղների լարումը» հեռուստասերիալից հետո նրա դերերը ավելի քիչ էին հաջողված։ Դրանք այնպիսի կատակերգական սերիալներ էին, ինչպիսիք են «Խաղընկերը» (1971-1972 թվականներին), «Դոն Ադամս սքրին-տեստ» (1975—1976 թվականներին) և այլն։
«Դոն Ադամս սքրին-տեստ»
«Դոն Ադամս սքրին-տեստ», խաղային շոու, որը տևել է 26 սերիա 1975-1976 թվականներին։ Շոուն կազմված է երկուական 15 րոպեանոց մասերից։
Անձնական կյանք
Ադամսը ամուսնացել և բաժանվել է 3 անգամ․ Ադամսը ունեցել է ընդհանուր 7 երեխա, 5 թոռ և 3 ծոռ։
Ծանոթագրություններ
Կատեգորիա:Բեմական կեղծանուններ Կատեգորիա:Ամերիկացի կատակերգուներ Կատեգորիա:Ամերիկացի կինոդերասաններ Կատեգորիա:20-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացիներ իռլանդական ծագմամբ Կատեգորիա:Թոքի քաղցկեղից մահացածներ Կատեգորիա:Ամերիկացի սցենարիստներ Կատեգորիա:Ամերիկացի կինոռեժիսորներ
Թիրմուշեկ
Թիրմուշեկ, գյուղ Արևմտյան Հայաստանում, Խարբերդի վիլայեթի Մեծկերտի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տրետյակովյան պատկերասրահ
Տրետյակովյան պատկերասրահ (Государственная Третьяковская галерея), ռուսական և խորհրդային արվեստի խոշորագույն պատկերասրահ Մոսկվայում։ «Տրետյակովյան պատկերասրահ» անվանումը ստացել է հիմնադիր Պավել Տրետյակովի ազգանունից, որը նկարներ հավաքելով (1856 թվականից) նպատակադրվել էր ստեղծել ռուսական ազգային արվեստի հանրամատչելի թանգարան։
Պատմություն
1892 թվականին Տրետյակովը իր, ինչպես նաև եղբորից՝ Ս․ Մ․ Տրետյակովից ժառանգած հավաքածուները նվիրել է Մոսկվային (մինչև 1918 թվականը թանգարանը կոչվել է Պ․ և Ս․ Տրետյակովների մոսկովյան քաղաքային գեղարվեստական պատկերասրահ)։ 1918 թվականին Վ․ Ի․ Լենինի ստորագրությամբ ժողկոմխորհի դեկրետով Տրետյակովյան պատկերասրահը ազգայնացվել է։ Խորհրդային տարիներին այն մեծապես ընդլայնվել է (1917 թվականին՝ մոտ 4, 000 ստեղծագործություն, 1975 թվականին՝ 55, 000)։ Տրետյակովյան պատկերասրահի հավաքածուին է միացվել Սրբանկարչության և գեղանկարչության թանգարանը (Ի․ Ս․ Օստրոուխովի նախկին հավաքածուն), Ցվետկովսկայա պատկերասրահը՝ ռուսական գծանկարի մեծարժեք ժողովածուով, Ռումյանցևի թանգարանից՝ ռուս նկարիչների գործերի հավաքածուն, ազգայնացված մի քանի մասնավոր հավաքածուներ։ Պատկերասրահը մշտապես հարստանում է պետական գնումների հաշվին։